DE CORNEILLE DE SCHEPPER. 147 



frivoles, pour ne venir. Le mesme Charles, aussy lorsqu'il sera en paix 

 avecq nous , sera vrayement Empereur, et nous ferons bien que le roi de 

 France, Angleterre, le Pape et les aultres le recognoissent pour Empereur, 

 dont aussy vous pouvez, dict-il, estre bien certains: nous avons icy lettres 

 et promesses des plus grands princes de la crestienté, mesmes de plusieurs 

 de ceulx qui sont près l'empereur Charles, lesquelz ont promis au grand 

 Empereur leurs chasleaux, villes, victuailles, et toutes aultres choses 

 nécessaires, toutes les fois qu'il vouidroit envoyer illecq son armée : toutz 

 lesquelles feront ce que leur commanderons, et signament les Luthériens : 

 sy je vouloye, dict-il, je pourrois présentement mettre d'un costé Luther 

 et d'aultre le Pape, et les contraindre touts deux à la célébration du con- 

 cil: et s'eschauffant d'avantaige. Dictes, dict-il en me regardant, à l'empe- 

 reur Charles que je suis esté et suis cesluy qu'a empesché le progrez du 

 concil; mais lorsqu'il aura paix avecque nous, il poura constraindre les 

 Crestiens, et à ce et à aultres choses; et tenoit lesdicts propos en grand co- 

 lère. Nous luy respondions qu'espérions que comme il avoit détourbé le 

 progrès du concil, que semblablement il seroit quelque jour aulheur et 

 cause pour le faire célébrer. Sur quoy, quand nous aurons, dict-il, paix 

 ensemble, lors pourront estre les marchandises transportées deçà et delà; 

 lors pourront les hommes s'assembler et traicter par ensemble, el lors 

 sera Charles vrayement Empereur. Pensez-vous, dict-il, que despuis qu'il 

 a obtenu la couronne, il a establi ses affaires? Non, certes; mais, au con- 

 traire, il s'est assemblé plus d'ennemis. Estimez-vous que le Pape luy soit 

 loyal? Non, certes, car quand il s'en souvient comment il at esté prins 

 de luy et indingnement traicté, voires tellement qu'il n'eust peu estre pis 

 traicté de nous , il n'est possible qu'il l'ayme. J'ay une pierre qui at esté 

 sur la couronne d'icelluy, laquelle j'ay achaptée soixante mille ducats, 

 ensemble plusieurs aultres pierres qui onst esté siennes. Ce rubin sem- 

 blablement , dict-il , et monstra un rubin assez grand , estoit au doigt du 

 roi de France lorsqu'il fut constitué prisonnier, et je l'ay achapté : pensez- 

 vous doncques, dict-il, que jamais puisse illecq estre aulcune bénévo- 

 lence? Et continuant, il y a, dict-il, plusieurs aultres choses en ces lettres, 

 grandement éloignées de toute civilité et noblesse : à raison de quoy je ne 



